El Grup D de la Copa del món de Rugbi a 15 de 2015 l'integraven Irlanda, França i Itàlia, totes elles classificades per haver quedat en una de les tres primeres posicions del seu grup a la Copa del món de Rugbi a 15 de 2011 i totes elles integrants del Torneig de les Sis Nacions, Romania com a representant europeu i Canadà com a representant americà. El grup fou un pols entre Irlanda, que venia de guanyar el Torneig de les Sis Nacions 2015 i França amb l'afegit que el primer de grup evitava trobar-se amb els All Blacks a quarts de final. Itàlia va haver de jugar-se la classificació per la Copa del Món de Rugbi de 2019 contra Romania en la darrera jornada amb victòria per l'esquadra azurri.